טוב להם בצבא
למטכ"ל פתאום הגיעה טלגרמה,; וקצין תורן הכריז גיוס מלא.; השליש מהר בלילה עם פיג'מה; לכנס את הקצינים אל המטה.; חיש מהר ישבו כולם סביב ברעד; ראש אג"מ פתח נרגש את הישיבה.; "נתגלתה קבוצה של חיילים בצה"ל; שאמרו שטוב להם בצבא"; טוב להם בצבא.; זאת היתה פשוט סנסציה משגעת.; ובדקו וגם גילו בשלישות; שמקרה נורא כזה הן לא קרה עוד; מן היום שקם צבא לאנושות.; פסיכולוגים וקצינים ערכו משלחת,; להחזיר את החבריא בתשובה.; אך הללו התעקשו, ללא כל פחד,; ואמרו שטוב להם בצבא.; טוב להם בצבא.; הקצינים הלכו עם רצח בעיניים ; ואמרו שזאת חוצפה שלא נסלח ; כשנותנים להם רונדל - רוצים עוד שניים; ובמקום רובה רצים הם עם תותח ; הם ותרו על כל חופשה וכל משכורת; ברצון שומרים במקום כל הכיתה.; בלילות הם לעצמם עורכים ביקורת; והופכים את המיטה.; טוב להם בצבא.; הם תמיד קורנים מרב שמחה ואושר; לבבם תמיד שירה וגיל מלא.; טוב להם כשיש "מסע חגור" בחושך.; טוב להם כשאין בשר ויש פילה.; אין להם תלונות, ואין גם שום מחלוקת; אך תלונה אחת להם בכל זאת יש.; למה זה צריך לקום בשש בבוקר?; למה לא כבר בחמש?; טוב להם בצבא.; כששלחו אותם, סוף סוף, לבית הכלא, ; הם אמרו שזה פשוט בית הבראה. ; כשנתנו להם מכות בריאות כאלה ; הם הושיטו את הלחי השניה. ; הם עומדים להשתחרר בעוד שבועיים, ; הפיקוד כולו את הימים סופר. ; עד שמישהו העיר בקול בינתיים ; "מה יהיה אם לא ירצו להשתחרר?".. ; כי טוב להם, טוב להם בצבא...; 